CELEX: 62008CN0583
Language: fi
Date: 2008-12-24 00:00:00
Title: Asia C-583/08 P: Valitus, jonka Christos Gogos on tehnyt 24.12.2008 yhteisöjen ensimmäisen oikeusasteen tuomioistuimen (neljäs jaosto) asiassa T-66/04, Christos Gogos v. Euroopan yhteisöjen komissio, 15.10.2008 antamasta tuomiosta

21.2.2009   
            
            
               FI
            
            
               Euroopan unionin virallinen lehti
            
            
               C 44/39
            
         Valitus, jonka Christos Gogos on tehnyt 24.12.2008 yhteisöjen ensimmäisen oikeusasteen tuomioistuimen (neljäs jaosto) asiassa T-66/04, Christos Gogos v. Euroopan yhteisöjen komissio, 15.10.2008 antamasta tuomiosta
   (Asia C-583/08 P)
   (2009/C 44/67)
   Oikeudenkäyntikieli: kreikka
   Asianosaiset
   
      Valittaja: Christos Gogos (edustajat: asianajajat N. Korogiannakis ja P. Katsimani)
   
      Muu osapuoli: Euroopan yhteisöjen komissio
   Vaatimukset
   Kantaja vaatii, että yhteisöjen tuomioistuin
   
               —
            
            
               kumoaa ensimmäisen oikeusasteen tuomioistuimen tuomion
            
         
               —
            
            
               kumoaa päätöksen, jolla kantaja luokiteltiin palkkaluokkaan A7, ja 24.11.2003 tehdyn päätöksen, jolla kantajan hallinnollinen valitus hylättiin.
            
         
               —
            
            
               käyttää täyttä tuomiovaltaansa ja velvoittaa maksamaan yhteensä 538 121,79 euron suuruisen korvauksen siitä taloudellisesta vahingosta, joka aiheutui kyseessä olevan vahingollisen päätöksen muodostamasta komission lainvastaisesta toiminnasta ja joka hallinnon uudistamisen johdosta tulee vaikuttamaan kantajaan koko tämän loppuelämän ajan
            
         
               —
            
            
               velvoittaa maksamaan yhteensä 50 000 euron korvauksen sen johdosta, että ensimmäisen oikeusasteen tuomioistuimen tuomion antaminen kesti erittäin kauan
            
         
               —
            
            
               velvoittaa vastapuolen korvaamaan valittajan oikeudenkäyntikulut sekä ensimmäisessä oikeusasteessa että nyt vireillä olevassa oikeudenkäynnissä.
            
         Oikeudelliset perusteet ja pääasialliset perustelut
   Asiassa T-66/04, Christos Gogos vastaan Euroopan yhteisöjen komissio, 15.10.2008 annetusta tuomiosta tekemällään valituksella valittajana oleva Christos Gogos esittää kaksi perustetta perustellakseen vaatimustaan ensimmäisen oikeusasteen tuomioistuimen tuomion kumoamisesta:
   Valittaja vetoaa ensinnäkin siihen, että hylättäessä viisi hänen kantajan ominaisuudessa esittämistään kuudesta kumoamisperusteesta ei ole esitetty riittävästi perusteluja ja että perustelut ovat virheellisiä.
   Toiseksi valittaja väittää, että ensimmäisen oikeusasteen tuomioistuimessa käydyn oikeudenkäynnin pitkälle kestolle ei ole perusteltua syytä. Lisäksi valittaja on kärsinyt taloudellisesti ja hänelle on aiheutunut aineetonta vahinkoa tämän viiveen takia.